open-index/open-wikipedia-markdown huggingface dataset:
Форум на Константин

**Форумот на Константин** е поранешен римски форум кој бил изграден надвор од старите ѕидини на градот Цариград, денешен Истанбул, Турција. Форумот имал кружна форма и имал две монументални порти од источната и западната страна. Столбот на Константин, кој постои и денес, бил ставен во центарот на ова место. Кон форумот се тргнувало од плоштадот Августајон.

## Историја

Во почетокот, на овој столб имало поставено статуа на Константин Велики, но таа паднала во 1106 година во времето на Мануел I Комнин (1143-1180) и била заменета со крст. Според некои извори, форумот бил украсен со антички статуи на слонови, делфини, статуи од Атена, Артемида, Посејдон. Форумот останал во добра состојба до 1204 година, кога градот го зазеле крстоносците и го ограбиле. На северната страна од форумот се наоѓала Сенаторската куќа која според описот од 11 век, имала форма на ротонда и терм со четири големи столбови.

Централно место на форумот имал столбот на Константин. Во времето кога бил изграден, столбот се наоѓал во центарот на форумот на Константин, надвор од денешните градски ѕидини, во близина на т.н. западна порта на Антонинија. Столбот бил висок 50 метри, конструиран од девет цилиндрични порфирски блокови, а на нејзниот врв се наоѓала статуа на Константин. Се смета дека споменикот содржал фрагменти од Вистинскиот Крст. Во подножјето на столбот се наоѓало светилиште кое содржело остатоци од крстовите на двајцата разбојници кои биле распнати со Исус Христос на Калварија, дрвена статуа на Атена од Троја итн. Статуата на Константин од столбот паднала во 1106 година, а во времето на Мануел I Комнин (1143-1180) таа била заменета со крст.

Во времето на Четвртата крстоносна војна и зазимањето на градот од страна на крстоносците, тогашниот сенат дал дозвола за доградба на неговата северна страна каде биле додадени поголем број на антички статуи. Крстот бил отстранет по падот на Цариград во 1453 година и заземањето на градот од страна на Османлиите. Земјотресот од 1779 година предизвикал паѓање на столбот. Истата повторно била вратена од страна на Абдул Хамид I.

Столбот на Константин денес е еден од најзначајните примери на римската уметност во Истанбул. Столбот е висок 35 метри, и денес може да се види од Мраморно Море и од Босфорот, како дел од познатиот историски скајлаин на Истанбул. Во 1955 година колоната била реставрирана, како и во 1972 година.
## Наводи

## Поврзано
* Римски форум
* Форум на Аркадиј
* Форум на Теодосиј

## Надворешни врски

* Византиум 1200 | Форум на Константин

Категорија:Форуми во Цариград
Категорија:Римски форуми
Форум на Теодосиј

**Форумот на Теодосиј** (грчки: *φόρος Θεοδοσίου*, денес Бајазитски плоштад) е форум кој се наоѓал во Цариград, денешен Истанбул, Турција.

## Историја

Првично, форумот бил изграден од страна на Константин I и неговото име било Форум на бикови. Во 393 година бил преименуван според императорот Теодосиј I, кој го обновил по моделот на форумот на Трајан во Рим, опкружен со згради како што биле цркви и бањи.

Форумот имал димензии 55х55 метри и освен статуите од императорот и неговото семејство, имало поставено и бронзена статуа од бик. Сите овие статуи биле ограбени во 1204 година во времето кога крстоносците го зазеле градот.  Целиот комплекс исчезнал поради различни грабежи, земјотреси и слично и тоа пред 1453 година кога Османлиите го зазеле градот. Денеска на ова место се наоѓа улицата Диванјоглу, во близина на Бајазидовиот плоштад.

## Столб

Во средината на форумот се наоѓал римски триумфален столб кој бил изграден во чест на Теодосиј I. Статуата од столбот се срушила во земјотресот од 478 година. Столбот останал без статуа до 506 година кога била поставена новата статуа на Анастасиј I. Столбот се задржал до 15 век кога бил разрушен и неговите делови биле искористени за изградба на бања посветена на Патрона Халил.

## Базилика

Според археолошките ископувања, во некогашниот форум биле откриени три рани базилики, кои денеска се нарекуваат А, В и Ц. Базиликата А била изградена во времето на Јустинијан I и нејзиниот план е познат. Нејзиниот централен дел има форма на квадрат со два странични дворови. Од оваа базилика била пронајдена амвона (подигнат подиум од каде се читат евангелијата) која денеска се наоѓа во дворот на музејот Света Софија.

## Триумфална капија

Мармерната триумфална капија се наоѓала на западната страна од форумот. Објектот се состоел од три сводови. Централниот бил поширок и повисок од останатите два. На врвот се наоѓале статуите на Теодосиј и неговите синови Аркадиј и Хонориј. Освен со статуи, капијата била украсена со релјефи и фрагменти кои денеска се наоѓаат во археолошкиот музеј на градот.

## Наводи

## Надворешни врски

* Византиум 1200 | Форум
* Византиум 1200 | Базилика А, Б и Ц 
* Византиум 1200 | Триумфална арка

## Поврзано
* Римски форум
* Форум на Константин
* Форум на Аркадиј

Категорија:Форуми во Цариград
Категорија:Римски форуми
Категорија:Фатих (Истанбул)
Вилеброрд Снел

**Вилеброрд Снел** (;  - ) — холандски математичар и астроном.

Снел студирал право на универзитетот во својот роден град Лајден, Холандија, за потоа да премине на студии по математика. Од 1600 година патувал низ Европа и запознал големи научници, меѓу кои Кеплер и Брахе. Во 1608 година се вратил во Лајден и се оженил со Марија де Ланге. Неговиот прв значаен труд „*[[Eratosthenes batavus]]*“ ги претставува темелите на современата геодезија (метод на мерење на Земјата). Исто така, тој објавил студии од астрономија и навигација, но бил запаметен по законот за прекршувањето на светлината.


Image:Snell - Cyclometricus, 1621 - 183410.jpg|*Cyclometricus*, 1621


## Извор

Категорија:Холандски математичари
Категорија:Холандски астрономи
Категорија:Оптичари
Категорија:Геодети
Атик Али-паша џамија

**Атик Али-паша џамија** (турски: *Gazi Atik Ali Paşa Camii*) — џамија која се наоѓа во Фатих, Истанбул, Турција. Оваа џамија е една од најстарите отомански џамии во градот, која била изградена во 1496 година од страна на Големиот визер Атик Али-паша, во времето на Бајазит II. Џамијата се наоѓа во непосредна близина на Капаличарши, некогашниот форум на Теодосиј и Нуруосманлиската џамија.

## Наводи
* Атик Али-паша џамија  на ArchNet.org
* Атик Али-паша џамија 

## Надворешни врски
* Слики од џамијата 

Категорија:Архитектура од 15 век
Категорија:Џамии во Фатих
Атик Валиде џамија

**Атик Валиде џамија** (турски: *Atik Valide Camii, Eski Valide Camii*) е џамија која се наоѓа во Усќудар, Истанбул, Турција.

Оваа џамија била изградена во спомен на сопругата на Селим II и мајка на Мурат III, Нурбану Султан. Џамијата била завршена од страна на Мимар Синан во 1583 година.

Категорија:Архитектура од 16 век
Категорија:Куполи
Категорија:Градби на Мимар Синан
Категорија:Џамии во Усќудар
Аеродром Хамбург-Финкенвердер

**Аеродромот Хамбург-Финкенвердер**  () — приватен аеродром во квартот Финкенвердер, во југозападниот дел на Хамбург, Германија. Пистата се наоѓа во непосредна близина на фабриката на Ербас и користена е најмногу од вработените на компанијата, како за бизнис така и за приватни летови. На Финкенвердер може да слета Ербас А380. Не треба овој аеродром да се помешува со главниот јавен градски аеродром Хамбург-Фулсбител.

## Историја

Аеродромот бил изграден 10 години по Втората светска војна, првично планиран како фабрички аеродром. Во 1964 третиот прототип на Трансал Ц-160 го направил првото летање од аеродромот.

Започнувајќи во април 2006, пистата била продолжена од 2.684 метри до 3.183 метри на јужниот крај, со цел да може да слета планираната товарна верзија на Ербас А380. На 16 јули 2007, продолжената писта била предадена во употреба по целосното завршување, два месеци пред рокот.

## Ербас

[мини|лево|[Ербас А321 во фабричката хала 3 во фабриката на Ербас на самиот аеродром]]

Аеродромот е дел од фабриката на Ербас во Хамбург (*„Airbus Operations GmbH“*), каде се вработени околу 15.000 луѓе. Конечниот погон на А320 се наоѓа тука, додека и на А320 и на А380 тука им се уредуваат внатрешноста на кабините и се бојат за крајната испорака. Исто така, крајното прифаќање и испорака на А380 за потрошувачите во Европа и Средниот Исток се одржуваат во Хамбург.

Фабриката во Хамбург е исто така дом на главната хала на Ербас А380, во кој се наоѓа погонот за структурата и за друга опрема. Овие делови се пренесуваат во Франција на специјално изграден ферибот, во крајниот погон во Тулуза.

Во Хамбург се наоѓа и голем центар за резерви (кој поседува околу 120.000 соодветни делови за потрошувачите од цел свет) и објект за одржување на семејството А320. Хамбург, исто така, одигрува клучна улога за А330 и А350, за кои произведува и опремува делови за предницата и задницата.

## Авиопревозници и одредишта

Не постојат јавни летови до и од аеродромот. Покрај преносот, товарни и тест-возења за Ербас, двапати дневно постојат бизнис-летови до фабриката на Ербас во Тулуза. Аеродромот се справува со 10 до 15 летови на ден.

## Инциденти и несреќи

* Во 1967, пилотот на Spantax ја промашил пистата во Финкенвердер, долга 1.360 метри, наместо да слета на пистата на аеродромот Хамбург во Филсбител, долга 3.000 метри, но успеал да го запре авионот на крајот на пистата.

## Поврзано

* Аеродром Хамбург
* Список на аеродроми во Германија
* Сообраќај во Германија

## Наводи

## Надворешни врски

* 
* 

Категорија:Аеродроми во Германија
Категорија:Сообраќајот во Хамбург
Категорија:Хамбург
Категорија:Згради и градби во Хамбург
Финкенвердер

**Финкенвердер** (долногермански: *Finkwarder*, *Finkenwarder* или *- wärder*; германски: *Finkeninsel*) е кварт на Хамбург, Германија во округот Хамбург-Мите. Тука е местото на фабриката на Ербас и неговиот аеродром. Во 2006, населението било 11.629.

## Историја

Во текот на Втората светска војна, до 30 април 1945, постоел концентрационен логор во Финкенвердер. Бил подкамп на концентрациониот логор Нојенгаме.

## Географија

Хамбуршкото пристаниште покрива дел од овој кварт. Во 2006, според статистичкото биро на Хамбург и Шлезвиг-Холштајн, квартот Финкенвердер имал вкупна површина од 19,3 км2.

Западната и северната граница е реката Елба на север со округот Алтона. Долна Саксонија е на исток. На југ е границата со квартот Бергедорф.

## Демографија

Во 2006, во квартот Финкенвердер живееле 11.629 луѓе. Густината на население била 602 жители на км2. 18,9% биле деца под 18 години, а 19,8% имале 65 години или повеќе. 13% биле имигранти. 461 биле регистрирани како невработени.

Во 1999, имало 5.702 домаќинства, од кои 25,7% имале деца под 18 години, кои живееле со нив и 39,9% од сите домаќинства биле составени од само еден член. Просечната големина на домаќинството било 2,1.

Во 2006, имало 867 кривични дела (75 дела на 1000 луѓе).

## Образование

Постојат 2 основни училишта и 2 средни училишта во квартот Финкенвердер.

## Економија

Финкенвердер е поделен на индустриски и рурален дел. Аеродромот Хамбург-Финкенвердер управуван од Ербас S.A.S. индустриите и некои објекти на пристаништето во Хамбург се наоѓаат во овој кварт.

## Инфраструктура

### Здравствен систем

Финкенвердер има шест дневни центри за деца и исто така седум лекари во приватни ординации и три аптеки.

### Сообраќај

Квартот не е опслужуван со железничкиот систем на градските возови. Јавниот превоз е обезбеден со автобуси на Hamburger Verkehrsverbund и *[[HADAG Seetouristik und Fährdienst]]*, кој ги оперира фериботите на реката Елба.

Според секторот за моторни возила (Kraftfahrt-Bundesamt), биле регистрирани 4.354 приватни возила во Финкенвердер (376 автомобили/1000 луѓе). Имало вкупно 58 сообраќајни несреќи, вклучувајќи и 45 сообраќајни несреќи со жртви.

## Поврзано

* Список на подлогори на Нојенгаме
* Аеродром Хамбург-Финкенвердер

## Наводи

## Надворешни врски

*Официјален германски список на концентрациони логори  *Verzeichnis der Konzentrationslager und ihrer Außenkommandos gemäß § 42 Abs. 2 BEG* 
* Статистичко биро на Хамбург и Шлезвиг-Холштајн  Statistisches Amt für Hamburg und Schleswig-Holstein, службена страница 

Категорија:Четрти во Хамбург
Категорија:Концентрационен логор Нојенгаме
Црква „Св. Михаил“ (Хамбург)

thumb|''Победата на Свети Михаил над Ѓаволот'', скулптура над главниот влез
**Свети Михаил**, често наречена **Михел** () — една од петте главни протестантски цркви (*Hauptkirchen*) во Хамбург и најпозната црква во градот. Свети Михаил е знаменитост на градот. Посветена е на Архангел Михаил. Големата бронзена скулптура, стои над порталот на црквата, прикажувајќи го архангелот како го победува ѓаволот.

132-метарското висока барокна купола потполно покриена со бакар е истакната одлика на панорамата на Хамбург и отсекогаш била за бродовите кои пловат по реката Елба.

## Историја

Сегешната зграда на црквата е трета на ова место. Првата била изградена од 1647 до 1669. Станала црква на новиот град (Neustadt), кога била изградена во 1625 во рамките на новите градски ѕидини и постојано растела оттогаш. Во 1687, Мишел станал петта главна црква (Hauptkirche) и новиот град (Neustadt) станал парохија. Таа црква била уништена на 10 март 1750 од удар на молња. Првичната црква била повторно создадена и изградена во 9 различни градови низ светот.

Во 1786, новата градба го следела дизајнот на Јохан Леонхард Преи и Ернст Георг Зонин била завршена. Ова е црквата, која ја знаеме и денес. Била обновена двапати во 20-от век: по опожарувањето во 1906, во текот на градежни работи и по бомбардирањата во 1944 и 1945. Од 1983, обновата тече: прво куполата, а потоа и покривот.

Нудејќи 2.500 места, Мишел е најголемата црква во Хамбург. Куполата, која нуди одличен поглед над градот и пристаништето, може да се искачува, но исто така има и лифт.

## Лутерански бискупи

Црквата е седиште на еден од трите бискупа на Северноелпската евангелистичко-лутеранска црква.

* Хамбуршки округ (седиште Црква Свети Михаил, Хамбург; од 2008, Хамбург-Либек)
** 1977 - 1983: Ханс-Ото Велбер
** 1983 - 1992: Петер Круше
** 1992 - 2010: Марија Јепзен
** 2011 - денес: Кирстен Ферс

## Погребани
* Јохан Матезон
* Карл Филип Емануел Бах

## Поврзано

* Список на цркви во Хамбург
* Список на највисоки црковни кули

## Наводи

## Надворешни врски

* Свети Михаил - официјално мрежно место на црквата

Михаил Хамбург
Михаил
Црква Михаил
Михаил Хамбург
Хамбург
Пештерица

:*Ова е статија за пештера. За истоименото потопено село видете [[Пештерица (село)]].*

**Пештерица** — пештера која се наоѓа кај Прилепското Езеро. Изградена е во плиоцени глини и бигори. Има два отвори и вкупна должина од 35 метри. Нема пештерски украси. Била истражувана од ПСК Златоврв од Прилеп на 30 септември 2007 година.

## Наводи

Категорија:Пештери во Македонија
Список на цркви во Хамбург

[thumb|right|''Galli Stadtansicht Hamburg'' (~1680) <br> <small> @[hamburgmuseum  ]]

Ова е **список на цркви** во германската покраина Хамбург. Постојат многу познати, како и локални цркви во и околу Хамбург. Црквата Свети Никола била највисоката градба во светот во 1870-тите и останала втора највисока градба во Хамбург; неколку други високи црковни куполи се исто така во градот.


**Легенда**
* 
* 
__TOC__


 Датумот на градење или прво споменување, вторите се за поголемите настани, меѓу нив пожари и обнови, но не и додавања.
 Округ или кварт на моменталната територијална организација на Хамбург.


thumb|right|Местото на 5 т.н. главни цркви околу 1700

## Поврзано

* Список на музеи и културни институции во Хамбург
* Список на замоци во Хамбург

## Наводи

## Надворешни врски
Римска брокула

**Римска брокула** (**римски карфиол**) — прехранбен цвет на дивата зелка (*Brassica oleracea*) и сорта на карфиолот. Во историските документи за првпат се среќава во XVI век во Италија како *broccolo romanesco*

## Опис
Римската брокула личи на карфиол, но по боја е светлозелена, а соцветието има самосличен карактер, со разгранети творни ткива кои образуваат логаритамска спирала. Во оваа смисла обликот приближно образува природен фрактал. Секоја пупка се состои од низа помали пупки, кои исто така образуваат логаритамски спирали. Оваа шема продолжува неколкупати, во сè помал размер. Фракталот е приближен биедејќи шемата завршува кога доаѓа до достатно мал размер.

Зеленчукот е богат со витамин Ц, витамин К, прехранбени влакна и каротиноиди.

## Приготвување и вкус
Како и обичната брокула, римската брокула треба да се готви само делумно, бидејќи во спротивно добива непријатна текстура. По состав е покревка од карфиолот, што значи дека е погодна за туршии и конзумирање во сирова состојба. Во споредба со обичната брокула и карфиолот, римската брокула има помек вкус, составот ѝ покремаст, по арома потсетува на ореви, а по вкус нагорчува помалку од нив.

## Надворешни врски
*Фрактални прехранбени артикли: Самосличност на полиците 
* Сметачко моделирање на римска брокула  - Александар Родиќ 

Категорија:Зелки
Категорија:Зеленчук
Категорија:Фрактали
Дуова Пештера

**Дуовата Пештера** се наоѓа на југозападната страна непосредно под врвот Козјак на планината Бабуна. Сместена е на десната страна на скарстена суводолица, непосредно под врвот Козјак на надморска височина од 1670 метри. Формирана е во калцитски мермери. Се одликува со вкупна должина од 81 метар, а од украсите кои се во мал број, се издвојуваат сливовите во вид на топки. Била истражувана од ПСК Златоврв од Прилеп на 9 април 2006 година..

Во внатрешноста на пештерата постои извор наречен Дуова Вода, за чии води околното население верува дека се лековити, поради што постои обичај изворот да се посетуваат и од него да се полни вода на Духовден, поради што и самата вода и пештера е наречена *Ду(х)ова*. Во непосредна близина на изворот има повеќе глинени садови и шишиња, а во самиот извор има и голем број монети.

Во својата книга Материјали по изучувањето на Македонија, македонскиот револуционер Ѓорче Петров, опишувајќи го врвот Козјак, запишал дека како и сите планини со варовнички состав, Козјак е многу богат со подземни пештери и пропасти, од коишто некои се полни со вода во дното. Попознати од нив се две: една на врвот (Дуова), друга по западната падина над с.Ореовец (Рамниште), при што втората е позната по исцелителната „Дуова Вода“ (вода на Св. Дух, затоа што на Св. Дух одат да се мијат од неа). По еден тесен премин влегуваш под земјата на 20-30 стапки и достигнуваш  до една пештера на којашто карпите и се мокри и од нив во дното капе малку вода. Тоа е „Духовата Вода“.

## Галерија


File:Дуова Пештера 02.jpg|Влезот на Дуова Пештера
File:Дуова Пештера 01.jpg|Влезот на Дуова Пештера
File:Дуова Вода во Дуова Пештера 02.jpg|Изворот Дуова Вода во внатрешноста на пештерата
File:Дуова Вода во Дуова Пештера 01.jpg|Изворот Дуова Вода во внатрешноста на пештерата
File:Дуова Пештера 08.jpg|Изворот Дуова Вода во внатрешноста на пештерата
File:Дуова Пештера 07.jpg|Процеп пред изворот Дуова Вода во внатрешноста на пештерата
File:Дуова Пештера 05.jpg|Внатрешноста на пештерата
File:Дуова Пештера 06.jpg|Внатрешноста на пештерата
File:Дуова Пештера 11.jpg|Внатрешноста на пештерата
File:Дуова Пештера 12.jpg|Внатрешноста на пештерата
File:Дуова Пештера 10.jpg|Внатрешноста на пештерата
File:Дуова Пештера 13.jpg|Таваницата на пештерата
File:Дуова Пештера 14.jpg|Таваницата на пештерата
File:Дуова Пештера 10.jpg|Внатрешноста на пештерата
File:Дуова Пештера 09.jpg|Внатрешноста на пештерата
File:Пред Дуова Пештера.jpg|Пред влезот на пештерата


## Наводи

## Надворешни врски
*Галерија на слики 
*Спелеолошки објекти во околината на Прилеп

Категорија:Пештери во Македонија
Категорија:Козјак
Самосличност

__БЕЗСОДРЖИНА__
[мини|десно|250п|Самосличноста на [Манделбротово множество|Манделбротовото множество прикажана со увеличување на Фајгенбаумовата точка во (−1,401155189...,&nbsp;0)]]

**Самосличност** — појава во математиката при која извесни објекти се точно или приближно слични на еден нивен дел (т.е. целината има ист облик како еден или повеќе нејзини делови). Многу објекти во вистинскиот свет, од брегови до растенија се статистички самослични: нивните делови имаат исти статистички својства при многу размери. Самосличноста е типично својство на фракталите.

Размерната постојаност (инваријантност) е точен вид на самосличност каде при секое увеличување на објектот, добиваме помало делче што е слично на целината. Ваков пример е Коховата снегулка која е симетрична и размерно постојана - можеме бесконечно да ја увеличуваме за трипати без да се измени нејзиниот облик.

## Дефиниција
Еден компактен тополошки простор *X* е самосличен ако постои бесконечно множество *S* што содржи множество  од несуркејтивни хомеоморфизми \{ f_s \}_{s\in S} за кои

:X=\cup_{s\in S} f_s(X)

Ако X\subset Y, за *X* велиме дека е самосличен ако е единственото непразно подмножество на *Y*, така што горенаведената равенка важи за \{ f_s \}_{s\in S}. За

:\mathfrak{L}=(X,S,\{ f_s \}_{s\in S})

велиме дека има „самослична структура“. Хомеоморфизмите можат да бидат итерирани, со што добиваме систем на итерирана функција. Составот на функциите ја создава алгебарската структура на моноид. Кога множеството *S* има само два елемента, моноидот се нарекува „дијаден моноид“. Дијадниот моноид може да се претстави како бинарно стебло; повоопштено, ако множеството *S* има *p* елементи, тогаш моноидот може да се претстави како p-адично стебло.

Автоморфизмите на дијадниот моноид претставуваат модуларна група. Можат да се претстават како хиперболични вртежи (ротации) на бинарното стебло.

## Примери
[мини|десно|[Римска брокула - зеленчук со висок степен на самосличност]]
Манделбротовото множество е самослично и околу Мисјуревичевите точки.

Самосличноста е од голема важност при изработката на сметачки мрежи, бидејќи типичната прометност на мрежите има самослични својства. Ова важи воопшто за мрежниот пренос на податоци со комутација на пакети, чии шеми на прометност се статистички самослични. Ова својство значи дека едноставните модели како Поасоновата распределба се недоволно точни, па затоа мрежите што се изработени не земајќи ја предвид самосличноста најчесто имаат проблеми во работењето.

Така, движењата на берзата се опишуваат со приказ на самоафиност, т.е. се покажуваат како самослични кога ги преобразуваме со соодветна афина трансформација за прикажаниот степен на подробност.

Самосличноста ја среќаваме и во природата. Некои растенија како папратот и римската брокула се одликуваат со висок степен на самосличност.

Во музиката, Шепардовиот тон е самосличен во честотата и брановите домени.

## Поврзано
* Фрактална димензија
* Рекурзија
* Зипфов закон

## Наводи

## Надворешни врски
* Фрактали и самосличност  - ФЕИТ 

Категорија:Фрактали
Категорија:Симетрија
Планкова густина

**Планкова густина** (**ρ**P) е единица за густина од системот на природни единици познати како Планкови единици.

: \rho_P = \frac{m_P}{l_P^3} = \frac{c^5}{\hbar G^2} &asymp; 5,1 &times; 1096 kg/м<sup>3</sup>

каде:

:*m<sub>P</sub>* е Планковата маса
:*l<sub>P</sub>* е Планковата должина
:*c* е брзината на светлината во вакуум
:\hbar е намалената Планкова константа
:*G* е гравитациската константа

Ова е многу голема единица, еднаква на околу 1023 сончеви маси сместени во простор со големина на едно атомско јадро. Се смета дека едно Планково време по Големата експлозија, густината на вселената изнесувала приближно една Планкова густина.

Категорија:Единици за густина
Густина
Густина
Список на археолошки наоѓалишта во Струмичко

[мини|десно|250п|[Струмичко Кале|Цареви Кули]]
мини|десно|250п|Струмин Гроб
Ова е список на **[[археолошко наоѓалиште|археолошките наоѓалишта]]** во **[[Струмичко]]**. Можно е списокот да е нецелосен. 

## Наводи

*
Струмичко
Планкова аголна честота

**Планковата аголна честота** (ωP) е единица за аголна честота (честота) од системот на природни единици познати како Планкови единици.

\omega_p = \frac{1}{t_p} = \sqrt{\frac{c^5}{\hbar G}} \approx 1,85487 × 1043 s−1

каде

c е брзината на светлината во вакуум

\hbar е намалената Планкова константа

G е гравитациската константа

## Поврзано
* Природни единици
* Планкова константа

Аголна честота
Аголна честота
Планкова моќ

**Планковата моќ** е природна единица за моќ од системот на Планкови единици. Добиена е како количник од Планковата енергија поделена со Планковото време, и изнесува приближно 3,62831 × 1052 W. Ова е крајно голема единица - дури и гама-распрскувањата, кои се најсјајни појави во вселената имаат моќ од 1 × 1045 W, т.е. помалку од еден десетмилионити дел од Планковата моќ.

Слувежејќи се со фундаменталните физички константи, Планковата моќ можеме да ја дефинираме вака:

:**Планкова моќ** = \frac{c^5}{G}.

каде:

:*c* е брзината на светлината во вакуум
:*G* е гравитациската константа

Категорија:Единици за моќ
Моќ
Пиридин

**Пиридин** — хетероциклично органско соединение со хемиска формула C<sub>5</sub>H<sub>5</sub>N. Структурно е слично со бензенот, но една C-H група е заменета со азотен атом. Пиридинскиот прстен се јавува во многу значајни соединенија, вклучувајќи ги азините и витамините ниацин и пиридоксал.

## Наводи


Категорија:Функционални групи
Категорија:Ароматични бази
Категорија:Прости ароматични прстени
Категорија:Хемикалии со непријатен мирис
Страната (Ангелци)

**Страната** — археолошко наоѓалиште во атарот на селото Ангелци во општина Василево, каде што се откриени остатоци од неолитски и римски населби. Теренот е блага падина, седлесто вдлабена на средината, свртена кон исток, со површина од 3 хектара. Западната страна ја заштитува ритчето Чаушев Камен, а северната и дел од источната страна се опкружени со коритото на малата река Сушица.

Целата површина е обработена и поделена на парцели во кои хумусниот слој е испревртен со земјоделските работи, така што се среќаваат голем број неолитски предмети од керамика, коска и камен, куќен лепеж, а спорадично тегули и друг градежен материјал од римското време.

Во 1985 година, во организација на Музејот на Македонија и музејот од Струмица било извршено пробно ископување. Биле откриени остатоци од населба со културен слој дебел 1,80&nbsp;м, во кој се разграниќуваат два хоризонта на живеење, настанати во рамките на доцниот неолит. Постариот хоризонт (Ангелци И) покажува материјална култура во која се присутни елементи блиски до оние од населбите во културните групи Зелениково, со што во извесна смисла ја означува јужната граница на рефлексиите од винчанската култура во Источна Македонија.

Што се однесува до населбата од помладиот хоризонт, културно е посамостојна, но истовремено и многу блиска до доцнонеолитските населби од реонот на Долна Струма.

## Поврзано
*Список на археолошки наоѓалишта во Струмичко;

## Наводи

Категорија:Ангелци
Алстердорф

**Алстердорф** е кварт во округот Хамбург-Норд на Хамбург, Германија. Името води потекло од реката Алстер, која подоцна била заградена во две езера Аусеналстер и Биненалстер во центарот на Хамбург.

## Историја

Околу 1803, населбата станала имот на Хамбург.

## Географија

[thumb|left|Од напред на поранешниот [крематориум на гробиштата Олсдорф.]]

Во 2006, според статистичкото биро на Хамбург и Шлезвиг-Холштајн, квартот Алстердорф имал вкупна површина од 3,1 км2. Реката Алстер рече од североисток кон југозапад е границата со квартот Грос Борстел на запад. На југ Алстердорф се граничи со квартот Винтерхуде. На исток е квартот Олсдорф.

Делови од големите гробишта Олсдорф (Ohlsdorfer Friedhof ) припаѓаат на квартот Алстердорф.

## Демографија

Во 2006, во квартот Алстердорф живееле 12.955 луѓе. Густината на населението била 4.232 жители на км2. 14,2% биле деца под 18 години, а 20,2% имале 65 или повеќе години. 11,6% биле странски жители. 467 лица биле регистрирани како невработени.

Во 1999, имало 6.508 домаќинства од кои 15,3% имале деца под 18 години, кои живееле со нив, а 54,4% од сите домаќинства биле сочинети од еден член. Просечната големина на домаќинството била 1,77.

**Население по години** 

Во 2006, имало 1.283 кривични дела (99 дела на 1.000 луѓе).

Има едно 1 основно и 2 средни училишта во квартот Алстердорф и 30 лекари во приватни ординации и 5 аптеки.

## Спорт

До отворањето на O2 World (Хамбург) во 2002, Алстердорфер Шпортхале била најголемата затворена спортска сала во Хамбург, служејќи и како место за концерти, саеми и други манифестации.

## Сообраќај

thumb|left|Поглед на покраинското полициско училиште.

Алстердорф е поврзан со железничкиот систем на подземната железница. Според секторот за моторни возила (Kraftfahrt-Bundesamt), во квартот биле регистрирани 4.847 приватни возила (377 возила/1000 луѓе).

## Наводи

## Надворешни врски

* Статистичко биро на Хамбург и Шлезвиг-Холштајн  Statistisches Amt für Hamburg und Schleswig-Holstein, службена страница 

Категорија:Четрти во Хамбург
Горно Градиште (Бајково)

**Горно Градиште** — археолошко наоѓалиште во струмичкото село Бајково. Претставува средновековно градиште.

## Опис

Ова средновековно градиште се издига на висок рид со зарамнето плато со површина од 80 на 80 метри, на кое се забележуваат остатоци од бедем граден со кршен камен и кал, множество градежен материјал и мал број од атипична средновековна керамика.

## Поврзано
* Бајково; и
* Список на археолошки наоѓалишта во Струмичко.

## Наводи

Категорија:Бајково
Баница (археолошко наоѓалиште)

**Баница** — археолошко наоѓалиште  во истоименото село, Општина Струмица. Оваа некропола е од доцноантичкото време. Се наоѓа на источниот раб на селото. Во 1958 година, при изградбата на патот Струмица-Вељуса бил уништен поголем дел од некропола со гробови од камени плочи. Наодите се чуваат во Заводот и музеј во Струмица

## Поврзано
*Црква Свети Ѓорги — средновековна црква и некропола;
*Струмин гроб;
* Мерата, термален објект од доцноантичкото време;
*Список на археолошки наоѓалишта во Струмичко;

## Наводи

Категорија:Баница
Винтерхуде

**Винтерхуде** е квартер во округот Хамбург-Норд на Хамбург, Германија.

## Историја

Винтерхуде бил првпат споменат во 13-от век, но археолошките откритија на предмети, оружја и гробници потекнуваат од 1700 п.н.е. и 700 п.н.е..

Во текот на Втората светска војна, пристаништето Хамбург и со тоа Винтерхуде биле цели на воздушните напади, на т.н. Операција Гомора.

## Географија

Во 2006, според статистичкото биро на Хамбург и Шлезвиг-Холштајн, квартот Винтерхуде имал вкупна површина од 7,6 км2. На север е квартот Алстердорф, а квартот Бармбек-Норд е на исток. На запад се квартовите Епендорф и Харфештехуде и на југ се Уленхорст и Бармбек-Зид.

Во Винтерхуде е градскиот парк на Хамбург (Hamburger Stadtpark).

## Демографија

Во 2007, населението во квартот Винтерхуде било 48.799. Густината на население била 6.439 жители на км2. 10,6% биле деца под 18 години, а 15% имале 65 или повеќе години. 11,8% биле имигранти. 1.684 лица биле регистрирани како невработени. Во 1999, имало 31.732 домаќинства, а 60,4% од сите домаќинства биле составени од само еден член. Просечната големина на домаќинствата била 1,61.

**Население по години**

Во 2007, имало 4.622 кривични дела (95 дела на 1.000 луѓе).

## Образование

Во 2006, имало 6 основни и 3 средни училишта во квартот Винтерхуде со 3.959 ученици.

## Инфраструктура

thumb|Индонезиски конзулат во Хамбург.
thumb|Планетариумот во градскиот парк (2003).

Во 1956, основан е генералниот конзулат на Република Индонезија, кој се наоѓа во овој кварт. Генералниот конзулат на Исламската Република Иран бил основан во 1858 и исто така се наоѓа во улицата *Bebelallee*.

### Здравствен систем

Болницата *Israelitisches Krankenhaus* има 180 кревети.

Имало 32 дневни центри за деца, 156 лекари во приватни ординации и 16 аптеки.

### Сообраќај

Винтерхуде е поврзан со железничкиот систем на подземната железница со неколку станици: *Sierichstraße*, *Borgweg* и *Saarlandstraße* (линија У3), *Hudtwalkerstraße* и *Lattenkamp* (линија У1). Според секторот на моторни возила (Kraftfahrt-Bundesamt), во квартот Винтерхуде биле регистрирани 15.992 приватни возила (328 возила/1000 луѓе).

## Наводи

## Надворешни врски

* Статистичко биро на Хамбург и Шлезвиг-Холштајн  Statistisches Amt für Hamburg und Schleswig-Holstein, службена страница 
*  Список на конзуларни претставништва, трговски мисии, културни институции и меѓународни институции во Слободниот и ханзеатски град Хамбург:  

Категорија:Четрти во Хамбург
Зандерсдорф-Брена

**Зандерсдорф-Брена** () — град во округот Анхалт-Битерфелд, во Саксонија-Анхалт, Германија. Се наоѓа југозападно од Битерфелд. Градот бил создаден со спојување на претходно независните општини Брена, Глебич, Петерсрода, Ројч и Зандерсдорф, на 1 јули 2009 година.

## Наводи

Категорија:Анхалт-Битерфелд
Зандерсдорф

**Зандерсдорф** () — село и поранешна општина во округот Анхалт-Битерфелд, во Саксонија-Анхалт, Германија. Од 1 јули 2009, е дел од градот Зандерсдорф-Брена. Се наоѓа околу 5 километри западно од Битерфелд и 27 километри североисточно од Хале.

Тука е родното место на германскиот автор Јохан Готфрид Шнабел.

Категорија:Села во Саксонија-Анхалт
Категорија:Анхалт-Битерфелд
Брена

**Брена** () — град и поранешна општина во округот Анхалт-Битерфелд, во Саксонија-Анхалт, Германија. Од 1 јули 2009, е дел од градот Зандерсдорф-Брена.

Се наоѓа југозападно од Битерфелд. Важно во овој град е црквата, каде што живеела Катарина фон Бора, жена на Мартин Лутер.

Категорија:Села во Саксонија-Анхалт
Категорија:Анхалт-Битерфелд
Мерата (Баница)

**Мерата** — археолошко наоѓалиште во селото Баница, Општина Струмица. Претставува термален објект од доцноантичкото време. Во 1990 година, при копањето на темели за подигање на приватна куќа, во самото село, во местото наречено Мерата биле откриени остатоци од темели на ѕидови. Веднаш потоа Заводот и музеј во Струмица извршил заштитно ископување.

На длабочина од 0,50&nbsp;м се пронајдени темели од ѕидови што се протегале во југоисточен и северозападен правец, односно станувало збор за поголем објект од термален карактер, кој според начинот на градењето и внатрешната организација отстапува од вообичаените доцноантички бањи. Термалниот простор го сочинуваат четири простории. Тепидариумот има основа впишан крст во квадрат, со делови од хипокауст од кој се зачувани столпчиња од неправилни квадратни суспензури, како и делови од префурниум.

Комуникацијата меѓу просториите не била утврдена, а исто така и главниот влез кој би требало да се наоѓа на источната страна. Присутни се и секундарни преградувања со ѕидови од камен и кал.

## Поврзано
*Црква Свети Ѓорги — средновековна црква и некропола;
*Струмин гроб;
* Баница, археолошко наоѓалиште;
*Список на археолошки наоѓалишта во Струмичко;

## Наводи

Категорија:Баница
Црква Свети Ѓорги (Баница)

**Црква „Свети Ѓорги“** — археолошко наоѓалиште  во селото Баница, Општина Струмица.

Свети Ѓорѓи претставува средновековна црква и се наоѓа југозападно од селото, на еден рид со зарамнето плато. Денеска од христијанскиот храм има останато само остатокот од  еднокорабна црква. Ѕидовите се градени од кршен камен, тули и кал. Делумно зачуваниот олтар селаните го приспособиле за вршење на обреди.

## Поврзано
*Баница, археолошко наоѓалиште;
*Струмин гроб;
* Мерата, термален објект од доцноантичкото време;
*Список на археолошки наоѓалишта во Струмичко;

## Наводи

Категорија:Баница
Банско (римска населба)

**Банско** — археолошко наоѓалиште  во Банско, Општина Струмица

## Поврзано
* Список на археолошки наоѓалишта во Струмичко;
* Бела вода;
* Врелото, депо на монети;
* Градиште, тврдина од доцноантичкото време;
* Дервиш, некропола од доцноантичкото време;
* Каптажа, некропола од хеленистичко време;
* Китка, некропола од хеленистичко време;
* Моноспитовски лозја, некропола од доцноантичкото време;
* Под тврдината Китка, некропола од доцноантичкото време;
* Црква „Св. 40 Севастиски маченици“, некропола од средниот век;
* Турска бања, терма од доцноантичкото време;

## Наводи

Категорија:Археолошки наоѓалишта во Банско (Струмичко)
Список на замоци во Хамбург

Ова е **список на замоци** и дворци во германската покраина Хамбург. Овој список ги вклучува замоците опишани на германски како *Burg* (утврдување), *Schloss* (замок или дворец) и *Herrenhaus* (палата); постоечки, руинирани или целосно исчезнати.

__TOC__

Првите замови изградени во Хамбург од 9-от до 11-от век биле наменети како утврдувања, на пр. Хамабург, Бишофстурм, Домбург, Алстербург и Ноје Бург. Сите овие замоци се наоѓале во квартот Алтштат (стар град). Само, остатоците на Bischofsturm (*бискупска кула*) биле пронајдена под црквата Свети Петар. Дури и подоцнежните градби често биле утврдувања, но од 18-от век богатите граѓани ги граделе нивните палати или куќи како државни имоти на поранешните имоти, како сенаторот Мартин Јохан Јениш во тогаш независниот Отмаршен.


 Датум на изградба или прво спомнување во материјалните докази.
 Округ или квартер на моменталната територијална поделба на Хамбург.


## Поврзано

* Список на замоци
* Список на замоци во Германија
* Список на цркви во Хамбург

## Наводи

## Надворешни врски

Категорија:Замоци во Хамбург
Категорија:Хамбург
Хамбуршки дијалект

**Хамбуршки** — група на севернодолногермански јазична варијанта што се говори во Хамбург, Германија. Повремено, терминот *Hamburgisch* е користен за хамбуршкиот *[[Missingsch]]*, варијатет на стандардниот германски јазик со долногермански влијанија. Овие се урбани дијалекти, кои имаат прифатено бројни англиски и холандски позајмени зборчиња, на пример *Törn* ‘патување’ (< вртење) и *suutje* ‘благ’ (< холандски *zoetjes*).

Хамбург е изговаран  во овие дијалекти, со „ch“ слично на стандарниот германски збор *Milch*. Типични за хамбуршките дијалекти и другите дијалекти во Долна Рајна е изговарањето на *eu* (изговарана *oi*) за дифтонгот  (пишувано *öö*, *öh* or *ö*), на пр.

Меѓутоа, како и другите долносаксонските (долногерански) дијалекти, долгата буква  е изговаран  (како на француски *peu*), на пример *Kööm* ~ *Kœm*  ‘ким’.

Долносаксонскиот јазик во Хамбург е поделен на неколку дијалекти, на пр.

* Финквардер Плат
* Олвардер Плат
* Верланер Плат (со многу поддијалекти)
* Бармбекер Плат

Hamborger Veermaster е позната морска песна во регионалниот дијалект.

## Литература

*  

## Надворешни врски

* http://www.plattmaster.de

Категорија:Култура на Хамбург
Категорија:Долногермански јазик
Категорија:Германски дијалекти
Категорија:Јазици во Германија
Категорија:Хамбург
Знаме на Хамбург

Постојат три **знамиња на [[Хамбург]]**, Германија. *Landesflagge* (Граѓанско знаме), покраинското знаме на Хамбург (*Staatsflagge*) и адмиралското знаме (*Admiralitätsflagge*) се состојат од грбот на Хамбург на црвена заднина.

Граѓанското знаме покажува бел дворец со три кули на црвена заднина, кое се користено како покраинско знаме во покраината за повеќето намени. (Историско, било користено и како граѓанско знаме.) Најстариот печат со дворецот се смета дека потекнува од средината на 16-от век, иако тоа најверојатно било црвено поле со бел штит и црвен замок. Околу 1623, штитот започнал да биде изоставуван, оставајќи го црвениот замок на бела или бел замок на црвена заднина. Дури во 1751, со декрет било кажано дека белиот замок на црвена заднина е сметано како знаме на Хамбург.

Граѓанското знаме е слободно за употреба на сите. **Покраинското знаме на Хамбург** единствено е користено од сенатот на Хамбург како главно во покраината. Ова знаме било создадено во 1897 по повод отворањето на новото градско собрание. **Адмиралското знаме на Хамбург** единствено е користена на покраинските згради поврзани со поморството, откако нема повеќе воени бродови од 2008. Тоа вклучува адмиралски грб, кој постои од 1642.

## Поврзано

* Грб на Хамбург

## Наводи

## Надворешни врски

* 

Категорија:Политика на Хамбург
Хамбург
Лакунарност

Во геометријата, **лакунарноста** изразува во која мера еден фрактал го пополнува просторот. Се користи за понатамошна класификација на фракталите и шарите кои мора да се различат бидејќи изгледаат мошне различно, иако имаат иста фрактална димензија.

Густите фрактали се одликуваат со мала лакунарност. Фракталите со поголема неправилност (грубост) имаат поголема лакунарност. Поимот го вовел математичарот Беноа Манделброт во 1983, изведувајќи го од латинскиот збор *lacuna*, со значење „прекин“ или „празнина“. Лакунарноста се зголемува како што се зголемува бројот и големината на празнините. 

Лакунарноста на множество податоци може да се пресмета со методот на лизгање на квадрати, а потоа се претставува како функција на големината на квадрат r: 

: 
\mathcal{L}(r) = \frac{\sum_{i=1}^{r^2} S_i^2 Q(S_i,r)}{ \left( \sum_{i=1}^{r^2}  S_i Q(S_i,r) \right)^2 }.

S_i е бројот на пополнети податочни точки во квадратот, а Q(S_i,r) е нормализираната честотна распределба на S_i за различни големини на квадратот.

Лакунарноста како поим е присутна и во екологијата, обработката на слики и други научни полиња.

## Поврзано
* Фрактална димензија

## Наводи

Категорија:Фрактали
График на функција

**График** на функција *f* е збир од сите подредени парови (*x*, *f*(*x*)), каде нивната функционална врска е претставена графички. Ако *x* е реален број, графикот дава ликовна претстава на овој збир, во облик на крива на координатна рамнина со оски. Доколку аргументот *x* е подреден пар (*x*1, *x*2) од реални броеви, графикот е збир од сите подредени тројки (*x*1, *x*2, *f*(*x*1, *x*2)), и графички се претставува како површина.

Графикот на функцијата на реални броеви е ист со графичката претстава на функцијата. Кај општите функции не може да се примени графичка претстава, п затпа формалната дефиниција на графикот на функцијата одговара на потребите на математичките искази, како на пр. теоремата за затворениот график во функционалната анализа.

Поимањето за график на функција се воопштува во график на релација. Иако една функција е секогаш во потесна врска со нејзиниот график, тие не се исти бидејќи се случува две функции со различен кодомен да имаат ист график. На пример, долуспоменатиот кубен полином е сурјекција ако неговиот кодомен се реалните броеви, но не ако кодоменот му е комплексното поле.

Графиките наоѓаат широка примена во науката, инженерството, технологијата, економијата и други области, за претставување на информации, состојби и трендови.

## Примери
мини|десно|300п|График на функцијата ''f''(''x'')=''x''<sup>3</sup> - 9''x''

### Функции со една променлива
График на функцијата
: f(x)=
        \left\{\begin{matrix}
              0, & \mbox{if }x1. 
        \end{matrix}\right.
  
е
:{(x1,0)}.

Графикот на кубниот полином со една променлива
: f(x)={(x
е
: {(*x*, *x*3-9*x*) : *x* е реален број}.
Ако множеството го исцртаме на Декартова рамнина, добиваме крива.

[мини|десно|300п|График на [Функција (математика)|функцијата *f(x, y) = [[синус|sin]](x<sup>2</sup>)·[[косинус|cos]](y<sup>2</sup>)*.]]

### Функции со две променливи

Графот на тригонометриска функција на реалната бројна оска
: *f(x, y) = [[синус|sin]](x<sup>2</sup>)·[[косинус|cos]](y<sup>2</sup>)*
е
: {(*x*, *y*, sin(x2)·cos(y2)) : *x* е реален број}.
Ако множеството го исцртаме во тридимензионални координати, добиваме површина.

## Поврзано
* Граф
* Извод од функција
* Транслација (математика)
* Извод на имплицитна функција
* Извод на сложена функција

## Наводи

## Надворешни врски

Категорија:Дијаграми
Категорија:Функции и пресликувања
Горно Ориште (Барбарево)

**Горно Ориште** — археолошко наоѓалиште во струмичкото село Барбарево. Претставува населба со некропола од римското време и населба од доцноантичкото време.

## Местоположба

Наоѓалиштето се наоѓа во непосредна близина на селото.

## Опис

На простор од околу 150 на 100 метри се среќаваат фрагменти од керамички садови, оштетени гробови и остатоци од топена руда. Оттука потекнуваат 150 монети од II век до IV век и керамички садови од III век. Наодите се чуваат во Заводот и музеј во Струмица.

## Поврзано
* Црвено Поле — населба од римско време;
* Барбарево; и
* Список на археолошки наоѓалишта во Струмичко.

## Наводи

Категорија:Барбарево
Јанци (Белотино)

**Јанци** — археолошко наоѓалиште  во Белотино, Општина Струмица.

Претставува населба од римско време. На растојание од околу 1&nbsp;км од селото, на простор од 350 × 150&nbsp;м се забележуваат фрагменти од керамички садови и градежен материјал, чија концентрација е најголема во нивите на С. Тасев, П. Петров и В. Ѓеоргиев. Во  Заводот и музеј во Струмица се чува плоча со релјефна претстава на Тракиски коњаник, донесена од селската црква, која веројатно потекнува од ова наоѓалиште.

## Поврзано
* Список на археолошки наоѓалишта во Струмичко;

## Наводи

Категорија:Белотино
Костарикански дијалект

**Костариканскиот дијалект** е форма на шпанскиот јазик кој се зборува во Костарика.

## Фонетика
Костариканскиот дијалект е карактеристичен по тоа што голем број Костариканци буквата „r“ не ја изговараат според стандардниот шпанскиот изговор (како македонската „р“), туку ја изговараат како што се изговара во англискиот јазиик.

## Лични заменки за еднина

### Usted
„Usted“ (ти) е доминантна заменка која се користи за второ лице еднина. Некои говорници ја кориостат „usted“, а при тоа не ја користат „vos“ или „tu“.

### Vos
„Vos“ е заменка за второ лице еднина која ја користат за обраќање кон лица кои се познати или при неформален разгвоор. Заменката „Voseo“ најчесто се користи во универзитетите и од страна на студентите. Понекогаш возрасните користат „vos“ кога се обраќаат кон деца, но најчесто се користи „usted“.

### Tú
„Tú“ не се користи во костариканскиот дијалект. Сепак, поради влијанието од Мексико, Костариканците ја препознаваат заменката „tuteo“.

## Поврзано
* Шпански јазик
* Средноамерикански шпански дијалекти

## Надворешни врски
*Речник на сленгови и жаргони за шпанскиот јазик

Категорија:Средноамерикански шпански дијалекти
Категорија:Јазици во Костарика
Градиште (Варварица)

**Градиште** — археолошко наоѓалиште  во Варварица, Општина Василево.

Претставува градиште од доцноантичкото време. На 4&nbsp;км западно од селото има висок рид чиј врв претставува зарамнето плато со површина од 200 × 100&nbsp;м, пристапно само од источната страна. По неговите рабови се забележуваат остатоци од темели на бедем граден со камен и варов малтер. Исто така се присутни и остатоци од темели на резервоари за вода.

## Поврзано
* Список на археолошки наоѓалишта во Струмичко;

## Наводи

Категорија:Варварица
Блатни пат (Вељуса)

**Блатни пат** — археолошко наоѓалиште  во Вељуса, Општина Струмица.

Претставува осамен наод од римско време. На околу 600&nbsp;метри северно од селото, во 1977 година во нивата на семејството Трбогазови бил најден фрагмент од надгробна стела моделирана во облик на медалјон. Фрагментот се чува во Заводот и музеј во Струмица

## Поврзано
* Список на археолошки наоѓалишта во Струмичко;
* Кастровица;
* Градиште;
* Чифутка;
* Чука;

## Наводи

Категорија:Вељуса
Кастровица (Вељуса)

**Кастровица ** — археолошко наоѓалиште  во Вељуса, Општина Струмица.

Претставува населба од средниот век. На 1,5&nbsp;км северно од селото, по површината на нивите на простор од 800 × 500&nbsp;м се наоѓаат фрагменти од керамички садови, питоси, покривни ќерамиди и друг градежен материјал.

## Поврзано
* Список на археолошки наоѓалишта во Струмичко;
* Блатни пат;
* Градиште;
* Чифутка;
* Чука;

## Наводи

Категорија:Вељуса
Градиште (Вељуса)

**Кастровица ** — археолошко наоѓалиште  во Вељуса, Општина Струмица.

Претставува населба од римско време. На еден висок рид, оддалечен 4&nbsp;км северно од селото, на висорамнинката на врвот, со површина од 150 × 150&nbsp;м, има остатоци од темели на бедем.

## Поврзано
* Список на археолошки наоѓалишта во Струмичко;
* Блатни пат;
* Кастровица;
* Чифутка;
* Чука;

## Наводи

Категорија:Вељуса
Чифутка (Вељуса)

**Чифутка** — археолошко наоѓалиште  во Вељуса, Општина Струмица.

Претставува случаен наод од хеленистичко време. Во нивата на Наќе Араников во 1938 година била најдена мермерна плоча со релјефна претстава на божицата Атина. Плочата се чува во Заводот и музеј во Струмица

## Поврзано
* Список на археолошки наоѓалишта во Струмичко;
* Кастровица;
* Градиште;
* Блатни пат;
* Чука;

## Наводи

Категорија:Вељуса
Чука (Вељуса)

**Чука** — археолошко наоѓалиште  во Вељуса, Општина Струмица.

Претставува населба од доцноантичко време. На околу 500&nbsp;м јужно од селото, на површина од околу 100&nbsp;м2, во нивата на Г. Ефтимов се наоѓаат фрагменти од керамички садови, питоси и градежен материјал.

## Поврзано
* Список на археолошки наоѓалишта во Струмичко;
* Кастровица;
* Градиште;
* Чифутка;
* Блатни пат;

## Наводи

Категорија:Вељуса
Пилат (Висока Маала)

**Пилат** — археолошко наоѓалиште  во Висока Маала, Општина Василево.

Претставува градиште од доцноантичко време. Се наоѓа на околу 2,5&nbsp;км северно од селото, крај левиот брег на реката Турија. Претставува висок рид што доминира над околниот терен. Сите страни му се стрмни, со исклучок на источната на која има ископан одбранбен ров. На зарамнетото плато на врвот се гледаат остатоци од темели на бедем граден од кршен камен и варов малтер. На источната страна ширината на бедемот изнесува 2&nbsp;м.

## Поврзано
* Список на археолошки наоѓалишта во Струмичко;

## Наводи

Категорија:Висока Маала